标题：幼幼集成
《幼幼集成》
《幼幼集成》简介儿科著作。六卷。清·陈复正撰。刊于1750年。
书中整理辑录了古代儿科学的一些主要内容。总结了前人对小儿生理病理特点的论述，对儿科常见病的证治进行了系统的归纳。目录卷一论小儿赋禀、诊法、初生儿疾病的防治等；卷二-四分述儿科多种病症（包括内科杂症及外科疮疡），每病除辨证立法外，并附有正方、验方及外治法等；卷五-六为作者删订《万氏痘麻》的各种歌赋170余首，附方130余则。作者还对指纹的临床意义，惊风和伤寒痉病，杂病诸搐等证治的鉴别，儿科用药特别是寒冷药的应用等理论问题，阐述了人见解。现存7种乾隆年间刻本，40种清刻本中多种为石印本。1949年后有排印本。
《幼幼集成》摘要
凡例一幼科之书几于汗牛，其惊风之传，诚多谬误。喻嘉言、陈远公、程凤雏业已辟之，指出病痉，惜未申明病痉之由与治痉之法，仍无着落，不足服人，予兹彻底揭破，以伤寒病痉，杂病致搐，并竭绝脱证分为三则，以搐字概之∶曰误搐，曰类搐，曰非搐。条分缕晰，证治判然，名目既正，庶治疗不惑。周虚中曰∶开此三大法门，可济无穷夭扎。一幼科论证，悉以阳有余，阴不足立说，乖误相承，流祸千古。后人误以婴儿为一团阳火，肆用寒凉，伤脾败胃。古初禀受敦庞，贻害犹浅。今非昔比，怯弱者众，古方今病，每多龃龉，是故聊为删订，非敢轻前人而执己见，盖亦因时制宜之用也。一胎婴芽嫩之姿，乍离母腹，如水上沤、风前烛，防护稍疏，立见殇夭。而幼科所用毒劣之方，令其暗损真元，阴阳荣卫，即侥幸得生，而精神已耗，一生虚怯，莫可补救，况复不生者多。兹于劫夺之方，毒劣之味，概行删去，而易以反正逆从之治，无辜赤子，或可免衔冤于九地。一《颅囟》肇于东汉卫沈，而成于宋人钱仲阳，其能用仲景地黄汤治赋禀不足，以七味白术散治泻利作渴，岂不卓然有见。 
迨门人某隐其名，存浓也，假托其名，辄用霸方劫夺，致人夭枉，遂致贻讥后世。兹为用其所长，去其所短，非敢好为节略，实所以成仲阳之初志。一幼科惟从惊风摹拟，而伤寒门类全然遗弃。故学人但知有惊风，不知有伤寒，毫芒千里，害岂胜言！独程凤雏能见及此。兹并纂入，以备酌用。痘疹为幼科切要，诸家多不经意，或另立一门。学人以为源流各别，不复留心讨论，今并纂入，使知痘实幼科本有，不敢不经心体察。一痘科之书，如冯氏、陈氏、聂氏、翟氏、万氏，虽皆不为无见，而实繁简不侔。又惟万氏明显，可以济急，惜原板毁于明末，康熙二年复梓者，则亥豕盈篇，鲁鱼过半，诗歌叶韵全亡，证论先后重复，识者鄙之，予甚惜焉。因为详悉删润，纂入以成全璧。一火功为幼科第一要务，济急无捷于此。奈从前所传，悉犯关门逐盗之戒，不惟无济，而反有害。今以异授神火，绘图作歌，公诸同志，急迫之间，可以回春顷刻。一治疗自有正方，其未尽者，复以经验简方并外治之法，附于方后，内有起死回生之诀，若能留心记览，随宜酌用，其利无穷。一是书不但为知医者设，即不知医者，亦能用之，盖理路通畅，用方简切，并无幽渺难明之说。家置一册，可以对证调治，自利利人，不无小补。一是书虽云编辑，而幼科家言，又未敢尽信以为确。其理明义畅，有裨实用者取之，浮泛不切者去之，间有未妥之处，即参以鄙见，并素所经验者成全之。故难分某段为何人之言，非敢掩人之功为己有也。
盖幼科非方脉之比，以其病因疾苦，莫能告人，一匕下咽，死生立判，故不敢不为详慎。是书斟酌去取，颇为得宜。一是书文义荒疏，由予幼时未尝学问，只以无辜夭扎，不忍坐视，所以忘其固陋，不禁率意言之。语虽不伦，理虚非诬，明者幸毋以是见薄，第原其忠爱之心而赐之规正，是亦荛之幸也。赋禀：夫人之生也，秉两大以成形，藉阴阳而赋命，是故头圆象天，足方象地，五行运于内，一曜明于外。乃至精神魂魄，知觉灵明，何者，非阴阳之造就，与气化相盛衰。然天地之气化有古今，斯赋禀由之分浓薄。上古元气浑庞，太和洋溢，八风正而寒暑调，六气匀而雨若，人情敦茂，物类昌明，当是之时，有情无情，悉归于浓，非物之浓，由气浓也；及开辟既久，人物繁植，发泄过伤，攘窃天元，雕残太朴，世风渐下，人性浇漓，故水旱有不时之扰，流灾有比户之侵，生物不蕃，民用目促。值此之际，有知无知咸归于薄，非物之薄，由气薄也。然则今之受气于父母者，其不能不薄也可知矣。况有膏藜异养，贵贱殊形，医术称仁，顾可视为不经之务。夫膏粱者，形乐气散，心荡神浮，口厌甘肥，身安华屋，颐养过浓，身质娇柔，而且珠翠盈前，娆妍列侍，纵熊罴之叶梦，难桂柏以参天。复有痴由贪起，利令智昏者；有雪案萤窗，刳心喷血者；有粟陈贯朽，握算持筹，不觉形衰气痿者；有志高命蹇，妄念钻营，以致心倦神疲者。凡此耗本伤元，胚胎之植，安保其深根固蒂也！乃若藜藿之家，形劳志一，愿足心安，守盖廪瓶仓，对荆钗裙布，乃其神志无伤，反得胎婴自固，以此较彼，得失判然矣。若夫怒伤元气，劳役形骸，迅雷烈风，严寒酷暑，日月薄蚀，病体初安，醉饱伤神，落红未净，胎孕之由斯愈薄，实又成于人所不觉者，故今之禀受，十有九虚，究其所因，多半率由于是。业斯道者，当知气化浓薄，人事浇醇，因以察其胎元之受于父母者之盛衰坚脆，庶几近焉。若但以上古成方，而治今时薄弱，胶柱鼓瑟，究归无当，泥而不通，未可以言达于理也。卷一护胎易》曰∶天地氤 ，万物化醇；男女媾精，万物化生。盖天地生生之道，终古为然矣。《颅囟经》曰∶成胎之后，一月为胞胎，精气凝也，二月为胎形，始成胚也，三月阳神为三魂，四月阴灵为七魄，五月应五行，分五脏也，六月应六律，定六腑也，七月精开窍通，光明也，八月元神具，降真灵也，九月宫室罗布，以御外侮，十月受气足，万象成也。此胎元长养，造化自然，非人力也。第妊母脏气护胎，仍若四时之有序∶足厥阴肝、足少阳胆，属木旺春，养胎在一月二月；手心主包络、手少阳三焦，属火旺夏，养胎在三月四月；足太阴脾、足阳明胃，属土旺长夏，养胎在五月六月；手太阴肺、手阳明大肠，属金旺秋，养胎在七月八月；足少阴肾，属水旺冬，养胎在九月。至十月，儿气已足，待时而生。惟手少阴心，君主之官，神明之脏，虽不主月，而无月不在，其胎元长养，脏气护持，可谓至矣。而人事恣纵败坏，能保其冲任有恒乎？蓄德录曰∶世人无不急于生子，要知生子之道，精气交媾，溶液成胎。故少欲之人恒多子，且易育，气固而精凝也；多欲之人常艰子，且易夭，气泄而精薄也。譬之酿酒然，斗米下斗水，则酽且耐久，其质全也；斗米倍下水，则淡；三倍四倍则酒非酒，水非水矣，其真元少也。今人夜夜淫纵，精气妄泄，邪火上升，真阳愈惫，安能成胎？即侥幸生子，又安能必其有成！所以年少生子者，或多羸弱，欲勤而精薄也；老年生子者，反见强盛，欲少而精全也。且凡嗜于饮者，酒乱其性，精半非真，无非湿热。勤于欲者，孕后不节，盗泄母阴，耗其胎气，所谓恣纵败坏者，殆以是欤！然父天母地，古人尝言之矣。父主阳施，犹天雨露；母主阴受，若地资生。胎成之后，阳精之凝，尤仗阴气护养，故胎婴在腹，与母同呼吸、共安危，而母之饥饱劳逸，喜怒忧惊、食饮寒温、起居慎肆，莫不相为休戚。古人胎教，今实难言。但愿妊娠之母，能节饮食，适寒暑，戒嗔恚，寡嗜欲则善矣。此尤切于胞胎之急务，幸毋视为泛常而忽之。卷一
图书信息
  作　　者：清·陈复正 编撰，杨金萍 等整理
出 版 社：人民卫生出版社
出版时间：2006-6-1
版　　次：1
页　　数：291
字　　数：266000
印刷时间：2006-6-1
纸　　张：胶版纸
I S B N：9787117076463
包　　装：平装
内容简介
本书是一部中医儿科专著。由清·陈复正编撰。刊于清乾隆十五年(1750)。
全书共6卷。卷一论述儿科中关于指纹、脉法及保产、调护、变蒸等内容。卷二～四为儿科主要疾病及杂证、疮疡的辨证施治。卷五～六介绍经陈氏增删的《万氏痘麻》歌赋170余首，附方130余首。
本书医论简明，方治详备。除收集了前代儿科文献、民间医疗经验外，并结合陈氏多年临证实践，“存其精要，辨其是非”而成，故日“集成”。
此次整理以清乾隆十五年(1750)登云阁本为底本，经过精心校勘而成。书前撰有导读，书后附方剂索引，便于读者查阅。本书广泛适用于中医儿科临床医生及基层医生参考使用。 
《幼幼集成》为中医儿科专著，是汇集儿科诸家之说，并参以己见编撰而成。其无论是在儿科理论，还是在诊断治疗方面，都有独到发挥。特别是在惊风辟妄，以及痉病的治疗方面，独具卓见，既有补偏救弊之功，又有临床实用参考价值。其对万氏麻痘、及小儿脉诊、指纹辨证等，都有重要的发挥。收方即有正方，又附有简便经验之方，颇为实用。故该书为儿科重要的临床参考书，颇值一读。
目录
卷之一
赋禀
护胎
指纹晰义
指纹切要附指纹三关图
三关部位歌
浮沉分表里歌
红紫辨寒热歌
淡滞定虚实歌
纹形主病歌
小儿脉法
《内经》脉要
四脉主病
主证
总括脉要歌